Agt Warrenton-mans in hegtenis geneem vir verskeie misdade – Radio NFM
Agt Warrenton-mans in…
Agt verdagtes is oor die naweek op Warrenton in hegtenis geneem tydens 'n gesamentlike operasie deur die polisie op die dorp, Jan Kempdorp en Pampierstad.
'n Woorvoerder vir die polisie, Luitenant-Kolonel Sergio Kock het bevestig dat die span inligting opgevolg het en op agt mans in 'n krot in Ikhutseng, Warrenton, toegeslaan het.
Die polisie het met die deursoeking op 'n antieke speelgoedgeweer, 7 rondtes ammunisie in 'n magasyn, Tik en Mandrax ter waarde van R600, beslaggelê.
"Die verdagtes tussen 18 en 47 jaar oud sal in die Warrenton-hof verskyn op klagtes van die onwettige besit van ammunisie, gevaarlike wapens en dwelms," het Kock gesê.
Tags: Ammunisie Antieke speelgoedgeweer Bernadine Hearn Gesamentlike operasie Ikhutseng Jan Kempdorp Luitenant-Kolonel Sergio Kock Magasyn Mandrax Noord-Kaap Pampierstad Radio Nfm 98.1 Radio Nfm 98.1-Nuus Tik Warrenton Warrenton-hof